ऐसा करने वाला भारत पहला देश नहीं है, अमरीका ने भी पिछले साल मार्च माह में व्हाइट हाऊस के आसपास एक ड्रोन को उड़ता देखे जाने के बाद नियमों को कड़ा कर दिया था। यहां बता दें कि ड्रोन एक चालक रहित विमान होता है जिसे किसी विशेष क्षेत्र का नक्शा लेने, सर्वे के अलावा व्यावसायिक फोटोग्राफी के लिए प्रयोग में लाया जाता है। यही नहीं ई-कामर्स कंपनी अमेजन अपने ग्राहकों को इसके माध्यम से अमरीका में डिलीवरी करने पर भी विचार कर रही है। ऐसे में ड्रोन के खतरों को देखते हुए इंटरनैशनल एयर ट्रांसपोर्ट एसोसिएशन ने भी सुरक्षा सुनिश्चित किए जाने की अनुशंसा की थी।